УНИВЕРЗИТЕТ У БЕОГРАДУ                        Београд, 07.07.2011.                           

Студентски трг 1                                                02 Број: 06-6390/2-11
Б е о г р а д                                                          ТК
З А П И С Н И К

са седме седнице Већа научних области техничких наука, одржане 4. јула  2011. године, са почетком у 13:30 сати.
Седници је присуствовало 16 чланова Већа, и то: проф. др  Милосав Огњановић, проф. др Златан Стојковић, проф. др Антоније Ђорђевић, проф. др Предраг Маринковић, проф. др Драгутин Дебељковић, проф. др Никола Младеновић, проф. др Мирко Вујошевић,  проф. др Јован Филиповић, проф. др Маја Леви-Јакшић, проф. др Душан Старчевић,  проф. др Слободан Шербановић, проф. др Зорица Цвијовић, проф. др Милан Марковић, проф. др Смиљан Вукановић,  проф. др Обрад Бабић и  проф. др Ненад Вушовић.

Одсутни чланови Већа: проф. др Зоран Јовановић, проф. др Бошко Рашуо, проф. др Радослав Алексић, проф. др Славица Стевановић, проф. др Душан Теодоровић, проф. др Зоран Стевановић, проф.др Никола Лилић,  проф.др Војин Чокорило,  проф. др Живан Живковић, проф.др Павле Младеновић и  проф. др Никола Клем.
На седници је усвојен следећи

                       Д н е в н и    р е д:
1. Усвајање записника са шесте седнице Већа научних области техничких наука, одржане 6. јуна  2011. године;
2. Избор наставника у звање доцента и ванредног професора;

3. Давање мишљења Сенату о предлогу за избор у звање редовног професора (прилог);
4. Давање сагласности на предлоге тема докторских дисертација које су пријављене на факултету; 

5. Давање сагласности на реферате о урађеним докторским дисертацијама које се бране на факултету;
6. Текућа питања.
Под 1.

Чланови Већа су једногласно, са 16 гласова ''за'', усвојили записник са шесте  седнице Већа научних области техничких наука, одржане 06. јуна 2011. године.

Под 2 и 3.

      С обзиром на то да је приликом одлучивања о избору у звање наставника, као и давања мишљења Сенату о предлогу за избор у звање редовног професора потребно да седници присуствује најмање две трећине чланова Већа (18 чланова), ове тачке дневног реда су због недостатка двотрећинског кворума одложене за наредну седницу.
Под 4. 
            1. Факулет организационих наука
              1.1. Након дискусије, Веће је са два „уздржана“ гласа усвојило следећи 
З а к љ у ч а к
1. ОДЛАЖЕ СЕ разматрање захтева за давање сагласности на предлог теме докторске дисертације кандидата мр Вјекослава Бобара, под називом: "Могућности унапређења система пословног одлучивања у процесу еНабавке".

2. НАЛАЖЕ СЕ Факултету да у примереном року достави  образац за ментора у коме треба да буде наведено 5 радова са SCI листе проф. др Братислава Петровића,  који га  квалификују за ментора односне дисертације.
                  1.2. Веће је једногласно донело одлуку којом се даје сагласност  на   предлог   теме   докторске дисертације ДИЈАНЕ ПЕТРОВИЋ ЂОРЂЕВИЋ, под називом:  ''Моделирање, анализа и мерење ефикасности спортских организационих јединица применом ДЕА методе''.

               1.3. Веће је једногласно донело одлуку којом се даје сагласност  на   предлог   теме   докторске дисертације мр СЛАЂАНЕ ЈАНКОВИЋ, под називом:  ''Модел В2В интеграције саобраћајних  пословних система ''.

                2. Машински факултет
2.1.  Након дискусије Веће је једногласно донело одлуку којом се даје сагласност  на   предлог   теме   докторске дисертације мр ЗОРАНЕ ЈЕЛИ, под називом: ''Графичке комуникације и виртуелна реалност у развоју техничких система'', уз напомену да се подаци о импакт факторима налазе у обрасцу за ментора  приложеном уз захтев за давање сагласности  на предлог теме докторске дисертације  кандидата Владимира Јовановића.
2.2. Веће је једногласно донело одлуку којом се даје сагласност  на   предлог   теме   докторске дисертације мр ИВАНА АЛЕКСИЋА, под називом: ''Динамичка својства и поузданост компонената система ослањања електричних локомотива''.

                 2.3. Веће је једногласно донело одлуку којом се даје сагласност  на   предлог   теме   докторске дисертације СВЕТЕ МИРКОВИЋА, под називом: ''Развој интегрисаног процеса управљања оперативним радом и одржавањем помоћне механизације на површинском копу угља са подршком информационо комуникационих технологија''.
2.4. Веће је једногласно донело одлуку којом се даје сагласност  на   предлог   теме   докторске дисертације мр ВЛАДИМИРА ЈОВАНОВИЋА, под називом: ''Истраживање  могућности процене емисије сумпорних и азотних оксида из термоелектрана у Србији''.

             3. Технолошко-металуршки факултет 


      3.1. Веће је једногласно донело одлуку којом се даје сагласност  на   предлог   теме   докторске дисертације мр      ТАТЈАНЕ    МОШОРИНАЦ,  под    називом:  ''Моделовање и симулација вишеступњевитих, вишефазних и вишекомпонентних система у процесима дестилације и апсорпције''.


      3.2. Веће је једногласно донело одлуку којом се даје сагласност  на   предлог   теме   докторске дисертације  мр  САЊЕ МАРИНОВИЋ, под називом: ''Примена нових полимерних нанокомпозитних материјала са глином у пречишћавању вода које садрже деривате фенола''.
           3.3. Веће је једногласно донело одлуку којом се даје сагласност  на   предлог   теме   докторске дисертације ВУКА СПАСОЈЕВИЋА, под називом: ''Термодинамичка анализа и моделовање процеса уклањања угљен-диоксида из димних гасова''            
          3.4. Веће је једногласно донело одлуку којом се даје сагласност  на предлог теме докторске дисертације мр ДРАГАНЕ КОВАЧЕВИЋ, под називом: ''Проучавање сорпције пестицида на органо-модификованим силикатним минералима''.

           3.5. Веће је једногласно донело одлуку којом се даје сагласност  на предлог теме докторске дисертације ЈЕЛЕНЕ БОБИЋ, под називом: ''Утицај параметара синтезе и допаната на структуру и својства баријум бизмут-титанатне керамике''.
              4. Саобраћајни факултет  


       4.1. Веће је једногласно донело одлуку којом се даје сагласност  на   предлог   теме   докторске дисертације мр   ВЛАДИМИРА МОМЧИЛОВИЋА, под називом: ''Метод оцене пређеног пута и емисије штетних гасова друмских возила''.
Под 5.
1. Машински факултет
                 1.1. Веће је једногласно донело одлуку којом се даје сагласност на  реферат о урађеној докторској дисертацији MAРКА ЈАРИЋА, под називом: ''Истраживање топлотних перформанси и пада притиска код добошастих размењивача са завојним цевима''.

 1.2. Веће је једногласно донело одлуку којом се даје сагласност на  реферат о урађеној докторској дисертацији мр РАДЕНКА РАЈИЋА, под називом: ''Истраживање процесних параметара и управљање ризицима система за деметанизацију бунарске воде''. 
 1.3. Веће је једногласно донело одлуку којом се даје сагласност на  реферат о урађеној докторској дисертацији EZZDIN ALI FARAG HUTLIЈА, под називом: ''Експериментално истраживање утицаја хидродинамичких услова на понашање кавитације (Еxperimental investigation on the influence of hydrodynamic conditions on cavitation behaviour) ''.  
1.4. Веће је једногласно донело одлуку којом се даје сагласност на  реферат о урађеној докторској дисертацији мр ГОРДАНЕ БАКИЋ, под називом: ''Модел процене преосталог радног века компоненти термоенергетских постројења''.
2.Електротехнички факултет


       2.1. Веће је једногласно донело одлуку којом се даје сагласност на  реферат о урађеној докторској дисертацији мр ДРАГАНЕ ПРОКИН под називом: ''Брзи ранк филтар са битским секвенцијалним излазом''.

        2.2. Веће је једногласно донело одлуку којом се даје сагласност на  реферат о урађеној докторској дисертацији КОВИЉКЕ СТАНКОВИЋ, под називом: „Утицај димензија бројачке цеви на мерну несигурност ГМ бројила“.

                  2.3. Веће је једногласно донело одлуку којом се даје сагласност на  реферат о урађеној докторској дисертацији мр ЈЕЛЕНЕ ЋЕРТИЋ, под називом: „Анализа и синтеза рачунарски ефикасних структура дигиталних филтара заснованих на  свепропусним филтарским секцијама“.
                   2.4. Веће је једногласно донело одлуку којом се даје сагласност на  реферат о урађеној докторској дисертацији мр МИЛОША БЛАГОЈЕВИЋА, под називом: „Усмеравање мултикаст саобраћаја без блокирања у Интернет рутерима високог капацитета“.
 3. Технолошко-металуршки факултет
3.1. Веће је једногласно донело одлуку којом се даје сагласност на  реферат о урађеној докторској дисертацији мр ЈЕЛЕНЕ МИЛАНОВИЋ, под називом: ''Оптимизација поступка  имобилизације неких ароматичних једињења''.

               
3.2. Веће је једногласно донело одлуку којом се даје сагласност на  реферат о урађеној докторској дисертацији мр  СВЕТОМИРА МИЛОЈЕВИЋА, под називом: ''Кинетика хидродестилације, карактеризација и фракционисање  етарског уља плода клеке(Juniperis communis L.) ''.
3.3. Веће је једногласно донело одлуку којом се даје сагласност на  реферат о урађеној докторској дисертацији мр ДАРКE МАРКОВИЋ, под називом: ''Мултифункционална својства текстилних материјала модификованих наночестицама титан-диоксида''.

Под 6.        
Веће је закључило да председник Већа упути допис деканима у коме ће бити наведено да извештај Комисије за оцену научне заснованости пријављене докторске дисертације, када су у питању студенти докторских студија, треба да садржи приказ активности студента докторских студија (положени испити, остварени бодови, одбрањен пројекат у вези са израдом докторске дисертације - приступни рад за израду докторске дисертације). Ове податке треба навести у тачки 1 Извештаја „Подаци о кандидату“, уместо података о магистратури који се дају за магистре који пријављују тему за докторат.
 
На истој седници Веће је такође  закључило  да ће се у даљем раду приликом давања сагласности на реферате о урађеним докторским дисертацијама строго придржавати навода из дописа бр. 612- 4561/2  од  29.12.2010. године који је проректор Универзитета проф. др Марко Иветић упутио деканима и секретарима факултета, као и члановима већа научних области, који прописују обавезу факултета да достављају Већу одлуку о усвајању реферата која треба да садржи тачно одређене податке. Деканима факултета ће у прилогу  бити достављен и наведени допис.
Седница је завршена у 15,00 сати.
 Записник припремила,                                       ПРЕДСЕДНИК ВЕЋА 
    Tамара Кнежевић                                    Проф. др Милосав Огњановић

